Hvaða manngerða farartæki hefur komist hraðast ? Hraðskreiðasta farartæki sem gert hefur verið af mönnum er geimfarið Voyager 1 sem hefur verið á leið út að endimörkum sólkerfisins í um aldarfjórðung . Voyager 1 opnaði nýja sýn í heimi stjörnufræðinnar þegar hann flaug framhjá Júpíter og Satúrnus og Voyager 2 gerði slíkt hið sama þegar hann flaug framhjá Úranusi og Neptúnusi fyrstur allra geimfara . Voyager 1 er sá manngerði hlutur sem er hvað lengst í burtu frá jörðinni en Voyager 2 fylgir fast á hæla hans . Voyager 1 er á leið til endimarka sólkerfisins á hraðanum 3,6 AU á ári samkvæmt upplýsingum frá NASA . Það þýðir að geimfarið ferðast 61 þúsund kílómetra á klukkustund . Þessa dagana eru menn að hanna nýtt farartæki sem verður langhraðskreiðasta farartæki í heimi . Þetta tæki býr til segulsvið og dælir jónuðu gasi , í þetta segulsvið . Þegar þetta gas rekst á öreindir í geimnum myndast orka sem knýr farartækið áfram . Vísindamenn hafa reiknað út að hún muni komast á 288,000 kílómetra hraða á klukkustund . Til dæmis má nefna að ef þetta farartæki færi af stað árið 2003 , þá næði það Voyager One , sem fór af stað árið 1977 og hefur 11 billjón kílómetra forskot , árið 2013 . Þetta svar er eftir grunnskólanemanda á námskeiði Vísindavefsins sem haldið er í samvinnu við samtökin Heimili og skóla og Fræðslumiðstöð Reykjavíkurborgar vegna bráðgerra barna . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .